Яшчэ адзін кірунак, якому ў фаніпальскай школе ўдзяляецца пільная ўвага, — эстэтычнае развіццё дзяцей. У пачатковай школе 9 класаў харэаграфічнай і 7 класаў музычнай накіраванасці. З першага года навучання ў школе дзейнічаюць хор-класы. Гэты праект быў распачаты ў рамках Года культуры. З дзецьмі займаюцца педагогі па вакале. Да канца навучання ў базавай школе вучні хор-класаў засвояць некалькі жанраў харавых спеваў: народныя, эстрадныя, песні-калыханкі і інш. Акрамя таго, у школе дзейнічае ўзорны танцавальны калектыў “Сонечныя праменьчыкі”, які паспяхова выступае на рэспубліканскіх і міжнародных конкурсах і фестывалях, а таксама вакальныя ансамблі “Памяць” і “Равеснікі”.